CELEX: 32022R0739
Language: lv
Date: 2022-05-13 00:00:00
Title: Komisijas Īstenošanas regula (ES) 2022/739 (2022. gada 13. maijs), ar ko Īstenošanas regulu (ES) 2020/761 groza attiecībā uz to, kā pārvalda konkrētas mājputnu importa tarifa kvotas un tarifa kvotu piena pulvera eksportam uz Dominikānas Republiku

16.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 137/7
               
            
         KOMISIJAS ĪSTENOŠANAS REGULA (ES) 2022/739
         (2022. gada 13. maijs),
         ar ko Īstenošanas regulu (ES) 2020/761 groza attiecībā uz to, kā pārvalda konkrētas mājputnu importa tarifa kvotas un tarifa kvotu piena pulvera eksportam uz Dominikānas Republiku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta pirmās daļas a) un b) punktu,
         tā kā:
         
                     (1)
                  
                  
                     Komisijas Īstenošanas regula (ES) 2020/761 (2) paredz noteikumus par lauksaimniecības produktu importa un eksporta tarifa kvotu pārvaldību, izmantojot importa un eksporta licenču sistēmu, atver importa un eksporta tarifa kvotas konkrētiem lauksaimniecības produktiem un paredz īpašus noteikumus minēto tarifa kvotu pārvaldībai.
                  
               
                     (2)
                  
                  
                     Ar Īstenošanas regulas (ES) 2020/761 55. pantu ir atvērta tarifa kvota ES izcelsmes piena pulvera eksportam uz Dominikānas Republiku. Kvota ir atvērta visiem produktiem ar KN kodiem 0402 10, 0402 21 un 0402 29.
                  
               
                     (3)
                  
                  
                     Patlaban šī eksporta kvota attiecas uz 13 KN kodiem. Lai atvieglotu piena pulvera eksportu uz Dominikānas Republiku, eksporta licencei vajadzētu būt derīgai visiem produktiem ar KN kodiem, uz kuriem attiecas šī kvota, neatkarīgi no pieteikumā norādītajiem KN kodiem.
                  
               
                     (4)
                  
                  
                     Komisijas Deleģētā regula (ES) 2020/760 (3) Regulu (ES) Nr. 1308/2013 papildina attiecībā uz noteikumiem par to importa un eksporta tarifa kvotu pārvaldību, uz kurām attiecas licences.
                  
               
                     (5)
                  
                  
                     Deleģētās regulas (ES) 2020/760 9. panta 6. punktā noteikts, ka tarifa kvotu grupām ar kārtas numuriem 09.4211, 09.4212, 09.4213 un 09.4290 references daudzumu aprēķina, summējot produktu daudzumus, kuri laisti brīvā apgrozībā Savienībā un uz kuriem attiecas katrs no grupas kvotu kārtas numuriem.
                  
               
                     (6)
                  
                  
                     Īstenošanas regulas (ES) 2020/761 XII pielikumā kvotas periodi tarifa kvotām ar kārtas numuriem 09.4211 un 09.4212 ir sadalīti apakšperiodos, bet tarifa kvotām ar kārtas numuriem 09.4213 un 09.4290 kvotas apakšperiodu nav, tāpēc references daudzuma aprēķināšana ir īpaši sarežģīta.
                  
               
                     (7)
                  
                  
                     Lai vienkāršotu references daudzuma aprēķināšanu, ir lietderīgi kvotas ar kārtas numuriem 09.4213 un 09.4290 sadalīt tādos pašos apakšperiodos, kas noteikti kvotām ar kārtas numuriem 09.4211 un 09.4212.
                  
               
                     (8)
                  
                  
                     Tāpēc Īstenošanas regula (ES) 2020/761 būtu attiecīgi jāgroza.
                  
               
                     (9)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījumi Īstenošanas regulā (ES) 2020/761
            Īstenošanas regulu (ES) 2020/761 groza šādi:
            
                        1)
                     
                     
                        regulas 56. panta 3. punkta b) apakšpunktu aizstāj ar šādu:
                        
                                    “b)
                                 
                                 
                                    20. ailē norāda:
                                    “Īstenošanas regula (ES) 2020/761
                                    Tarifa kvota laikposmam no 20... 1. jūlija līdz 20... 30. jūnijam piena pulverim saskaņā ar III pielikuma 2. papildinājumu Ekonomisko partnerattiecību nolīgumā starp Cariforum valstīm, no vienas puses, un Eiropas Kopienu un tās dalībvalstīm, no otras puses, kura parakstīšana un provizoriska piemērošana apstiprināta ar Padomes Lēmumu 2008/805/EK.
                                    Eksporta licence ir derīga visiem produktiem, kas atbilst Īstenošanas regulas (ES) 2020/761 55. panta 2. punktā minētajiem KN kodiem”.”;
                                 
                              
                  
                        2)
                     
                     
                        regulas XII pielikumu groza saskaņā ar šīs regulas pielikumu.
                     
                  
         
            2. pants
            Stāšanās spēkā
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            To piemēro tarifa kvotas periodiem, kas sākas pēc šīs regulas stāšanās spēkā.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 13. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 671. lpp.
         
         
            (2)  Komisijas Īstenošanas regula (ES) 2020/761 (2019. gada 17. decembris), ar ko paredz noteikumus Eiropas Parlamenta un Padomes Regulu (ES) Nr. 1306/2013, (ES) Nr. 1308/2013 un (ES) Nr. 510/2014 piemērošanai attiecībā uz pārvaldības sistēmu tarifa kvotām ar licencēm (OV L 185, 12.6.2020., 24. lpp.).
         
            (3)  Komisijas Deleģētā regula (ES) 2020/760 (2019. gada 17. decembris), ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem par to, kā pārvalda importa un eksporta tarifa kvotas, uz kurām attiecas licences, un Eiropas Parlamenta un Padomes Regulu (ES) Nr. 1306/2013 papildina attiecībā uz nodrošinājumu iemaksāšanu tarifa kvotu pārvaldības kontekstā (OV L 185, 12.6.2020., 1. lpp.).
      
      
         
            PIELIKUMS
            Īstenošanas regulas (ES) 2020/761 XII pielikumu groza šādi:
            
                        1)
                     
                     
                        tabulu, kas attiecas uz tarifa kvotu ar kārtas numuru 09.4213, groza šādi:
                        
                                    a)
                                 
                                 
                                    tabulas rindu “Tarifa kvotas apakšperiodi” aizstāj ar šādu:
                                    
                                                “Tarifa kvotas apakšperiodi
                                                
                                             
                                             
                                                1. jūlijs–30. septembris
                                                1. oktobris–31. decembris
                                                1. janvāris–31. marts
                                                1. aprīlis–30. jūnijs”;
                                             
                                          
                                                b)
                                             
                                             
                                                rindu “Daudzums kilogramos” aizstāj ar šādu:
                                                
                                                            “Daudzums kilogramos
                                                            
                                                         
                                                         
                                                            368 000  kg, kas sadalīti šādi:
                                                            30 % apakšperiodā no 1. jūlija līdz 30. septembrim
                                                            30 % apakšperiodā no 1. oktobra līdz 31. decembrim
                                                            20 % apakšperiodā no 1. janvāra līdz 31. martam
                                                            20 % apakšperiodā no 1. aprīļa līdz 30. jūnijam”;
                                                         
                                                      
                                          
                                                2)
                                             
                                             
                                                tabulu, kas attiecas uz tarifa kvotu ar kārtas numuru 09.4290, groza šādi:
                                                
                                                            a)
                                                         
                                                         
                                                            tabulas rindu “Tarifa kvotas apakšperiodi” aizstāj ar šādu:
                                                            
                                                                        “Tarifa kvotas apakšperiodi
                                                                        
                                                                     
                                                                     
                                                                        1. jūlijs–30. septembris
                                                                        1. oktobris–31. decembris
                                                                        1. janvāris–31. marts
                                                                        1. aprīlis–30. jūnijs”;
                                                                     
                                                                  
                                                      
                                                            b)
                                                         
                                                         
                                                            rindu “Daudzums kilogramos” aizstāj ar šādu:
                                                            
                                                                        “Daudzums kilogramos
                                                                        
                                                                     
                                                                     
                                                                        456 000  kg, kas sadalīti šādi:
                                                                        30 % apakšperiodā no 1. jūlija līdz 30. septembrim
                                                                        30 % apakšperiodā no 1. oktobra līdz 31. decembrim
                                                                        20 % apakšperiodā no 1. janvāra līdz 31. martam
                                                                        20 % apakšperiodā no 1. aprīļa līdz 30. jūnijam”.